laion/Wikipedia-Exotic huggingface dataset:
ניראל קאראנתינג'י

ניראל קאראנתינג'י (בערבית: نيرال كاراناتينجي; נולדה ב-1 בספטמבר 1985) היא דוגמנית ערבייה-ישראלית. זוכת העונה השנייה של תוכנית המציאות, "הדוגמניות". קאראנתינג'י נולדה למשפחה מוסלמית חילונית בחיפה, וניתן לה השם נג'יה. בשנת 2006, לאחר שסיימה את לימודיה התיכוניים, החליטה להתמודד בתוכנית המציאות "הדוגמניות". היותה של ניראל ערבייה היה אחד מהנושאים הבולטים והמיוחדים לעונה זו, ואחד מהגורמים ליצירת יחסי איבה בינה ובין חלק משאר המתמודדות בתוכנית, אשר התקשו לקבל את תרבותה ואורח חייה. הסכסוך המתמשך של ניראל קאראנתינג'י עם מימי טדסה, מתמודדת נוספת בתוכנית, היווה עניין במהלך הפרקים, כאשר מימי מתקשה לקבל את ניראל, בטענה כי היא "אגרסיבית" ו"חסרת נימוס ותרבות", טענות שהפכו במהרה לסדרת מריבות קשה. מספר פעמים הגיעה ניראל למצב בו היא מועמדת לניפוי, כאשר שאר הבנות בחרו בה לפחות מתאימה מביניהן. התוכנית נתנה לקאראנתינג'י אפשרות להתנסות בעולם הדוגמנות והאופנה הישראליים. היא השתתפה, יחד עם שאר המתמודדות, במספר סדרות צילומי אופנה, ביניהן של הצלם עידו לביא ושל מעצבת האופנה נעמה חסין, בתצוגת האופנה של המעצב יוסף, בקליפ של סאבלימינל והצל, בפרסומת לשמלות הכלה של יאיר ז'רמון (יחד עם רודריגו גונזלס) ובמספר סדרות צילומים מיוחדות; מתחת למים, בהיכל קרח ובתלייה באוויר. בשבוע ה-9 של התוכנית שלחה הפקת התוכנית את המתמודדות למילאנו, שם כשרונה של ניראל הגיע לשיאו, כשעורכת עיתון אופנה וסוכנת דוגמניות בחרו בה כמצטיינת מבין המתמודדות, כשזכתה במשימת פרסומת מיוחדת, כשניצחה במשאל הרחוב ובצילומים מיוחדים עם צלם איטלקי. ב-5 באפריל נערך גמר התוכנית. בגמר הצטלמה קאראנתינג'י בצילומים אוויריים מיוחדים, השתתפה בתפקיד אורח ב"השיר שלנו" ובפרסומת לחברת הלבשה תחתונה. בסופו של הגמר, נבחרה ניראל כמנצחת של העונה, כאשר היא משאירה אחריה מתמודדות אהובות אחרות כמו אליסיה אסתרין ונטלי סבג. ניראל ניצחה הן בבחירת השופטים והן בבחירת הקהל. באפריל קיבלה קאראנתינג'י את הקמפיין הראשון שלה (מחוץ למסגרת התוכנית) בחברת האיפור "מאדינה מילאנו". באותו חודש שודר סרט תיעודי מיוחד שעקב אחר מהלכיה ב"הדוגמניות" בשם "לא פראיירית, יא חביבתי!", המבוסס על משפט מפורסם שאמרה במהלך התוכנית. במאי הצטלמה קאראנתינג'י ליומן נוער בנושא דוגמנות, והשתתפה בצילומים למגזין הנשים "את". הופיעה בתפקיד אורח בטלנובלה "האלופה" כארוסתו של ג'לל קאסום (יוסף סוויד). ביולי 2006 פורסם שהחליטה לעבור ניתוח פלסטי להגדלת שדיה. ביחד עם זאת, לא הצליחה קאראנתינג'י להמריא עם הקריירה שלה ובעקבות ראיון ביקורתי שנערך עמה בחודש נובמבר 2007 לעיתון "מעריב" שוחררה מסוכנות הדוגמנות "יולי", בה הייתה חברה מאז זכייתה בתוכנית "הדוגמניות". לפי גורמים בסוכנות ההחלטה נובעת מ"התנהלות לא מקצועית בצורה קיצונית ובעיות משמעת וגישה חריפות" של הדוגמנית. קאראנתינג'י התחתנה בשנת 2011 עם הכדורגלן מחוף השנהב, סרג' איילי. ניראל קאראנתינג'י, ברשת החברתית פייסבוק ניראל קאראנתינג'י, ברשת החברתית אינסטגרם הריאיון לעיתון "מעריב" שבעקבותיו פוטרה ניראל מסוכנות הדוגמנות "יולי" ניראל קאראנתינג'י משתחררת, באתר וואלה!
יהודה גבור בן אליהו בן יוסף

יהודה גבור בן אליהו בן יוסף היה מחבר ומשורר קראי, שחי בקושטא במחצית השנייה של המאה ה-15 ובתחילת המאה ה-16. על חייו ידוע אך מעט. את ספרו "מנחת יהודה" הוא מקדיש להיות לו לזכר במקום בניו שמתו כולם במגפה, כולל בכורו, אליהו שובשי, שנולד בשנת 1484 וחיבר קרוב ליום הולדתו ה-17 פירוש על "לוחות שש כנפיים" לעמנואל בן יעקב מטרסקון. הספר מנחת יהודה הושלם על ידי יהודה גבור בי"ב טבת ה'רס"ג ונכלל בכל הסידורים של הקראים. בנוסף לספר זה כתב יהודה גבור ספר על הלכות שחיטה שלא הגיע לידינו אך מוזכר על ידי שמחה יצחק לוצקי בספר אורח צדיקים, ככולל חמישה פרקים. כן כתב ספר בשם "מועד קטן" שיש בו חמישה פרקים, המחולקים לחלקים. בחלק הראשון מבאר יהודה גבור את סתרי התורה וסודותיה וקצור יסודות חכמת הקבלה העיונית שהוא החשיב מאוד ואמר עליה: "היא קרובה אל האמת והיא פרי הדת והיא כולה אלהית ואינה בדרך הפילוסופיה חס ושלום." בהקדמה לספר זה הוא תומך בהיתר להדליק נר בבית הכנסת מבעוד יום במועדים. הספר "מועד קטן" היה בכתב יד שחסר את סופו לפני שמחה יצחק לוצקי, שהכין עותק שהגיע לבית המדרש בווינה מעזבון פינסקר. ההעתקה של לוצקי כולל גם ספר נוסף של יהודה גבור, הוא "ספר המועדים", המדבר על ענייני יום תרועה, סוכות ופורים. הספר מנחת יהודה כולל 1912 בתי חרוזים לפי סדר פרשת השבוע שכוללים מסתיימים ב"-רים". החרוזים כוללים את סיפור הפרשה וגם את סודות הפרשה, במקום שהוא סובר שיש סוד. בזה הלך יהודה גבור פעמים רבות בעקבות בעלי הרמז הרבניים, למשל באומרו שארבע נהרות גן עדן רומזים לארבעת היסודות, שמאבק יעקב והמלאך היה מאבק של "שכלים", ושארבעת הדגלים במחנה ישראל במדבר סיני מקבילים לארבעת הפנים של החיות במרכבה שמתאר יחזקאל. לעיתים חרוזיו תואמים את דברי חז"ל, למשל באומרו שרבקה הלכה לדרוש את ה' בבית שם בן נח ולעיתים הוא יוצא נגד מדרשי חז"ל, למשל בהתנגדותו לפירוש "לחם" כרומז לאשתו של פוטיפר. בחרוזיו הוא מביא את יסודות היהדות הקראית. בפרשת במדבר הוא מציין את שלשת העמודים של הקראים: "כתב והיקש וסבל הירושה", בפרשת בא הוא מדבר על קידוש החודש הקראי ובפרשת אמור הוא מתייחס ל"ממחרת השבת" על פי הקראים. חרוזיו נעשו בדוגמת חרוזיו של אהרון בן יוסף הרופא. בספרו הוא מזכיר את אברהם אבן עזרא, את הרמב"ם אותו הוא משבח על חכמתו וספריו ואת ישועה בן יהודה הקראי. על מנחת יהודה נכתבו הפירושים: "בציר אליעזר" שנכתב על ידי אליעזר בן יהודה "קבות יהודה" שנכתב על ידי יהודה הטרוקי בן אהרן "צרור המור" של אליהו בן ברוך ירושלמי "באר יצחק" שכתב שמחה יצחק לוצקי שמואל אברהם פוזננסקי, יהודה גבור בן אליהו בן יוסף, בתוך אנציקלופדיה אוצר ישראל (איזנשטין, יהודה דוד, עורך), כרך ה', תשי"ב, עמ' 65–66, באתר היברובוקס וראו גם בהערה של יהודה סאווסקאן על רכישת כתב היד של הספר: יהודה סאווסקאן, התפילה היקרה הזאת ..., הכרמל, 3 באוקטובר 1861 ראו למשל: ספרים יקרים בזול נמכרים, המליץ, 10 באוגוסט 1900 ספר בראשית, פרק ל"ט, פסוק ו' לקורות ספרות הקראים, המליץ, 20 בנובמבר 1888
אליפות העולם באופני כביש - עלית גברים (נגד השעון)

מקצה נגד השעון של העלית גברים באליפות העולם באופני כביש הוא אחד מהמקצים שמתקיימים באליפות. הוא מתקיים במרחקים שונים, במקומות שונים ומאורגן כמו שאר האליפות על ידי ה-UCI. האליפות הראשונה התקיימה באגריג'נטו, איטליה, 1994. כריס בורדמן מבריטניה ניצח בה. שיאני הניצחונות באליפות הם טוני מרטין (2011, 2012, 2013 ו-2016) ופביאן קנצ'לרה (2006, 2007, 2009, 2010), מייקל רוג'רס האוסטרלי עם שלושה ניצחונות (2003–2005) ואחריו רוהאן דניס, עם שני ניצחונות (2018–2019). האליפות מתקיימת במרחקים שונים מאליפות לאליפות, בהתאם לתנאי השטח. האליפויות הארוכות ביותר היו בטוסקנה 2013 (57 ק"מ) וביורקשייר 2019 (54 ק"מ). המדליסט הצעיר ביותר עד כה באליפות הוא ג'ושוע טרלינג שזכה במדליית הארד באליפות של 2023. רמקו אוונפול, שזכה במדליית הזהב באליפות של 2023, בעודו בן 23 הוא המנצח הצעיר ביותר. המנצח המבוגר ביותר היה בראדלי ויגינס, הוא עשה זאת בעודו בן 34 והיה המנצח השני מבריטניה, אחרי בורדמן שניצח בשנה הראשונה של האליפות. הזמן המופיע לצד הזוכים במדליות הכסף והארד הוא הזמן בינם לבין הזוכים במדליית הזהב. דייוויד מילר היה המנצח בשנה זו, אך תואר זה נשלל ממנו לאחר פרשיית אמרוץ
אנדרה מסון

אנדרה מסון (בצרפתית: André Masson; ‏4 בינואר 1896 – 28 באוקטובר 1987) היה צייר צרפתי מודרני. בתחילת המאה ה-20 היה מסון בין מייסדי החוג הסוריאליסטי, שבו היו חברים גם ז'ואן מירו, פבלו פיקאסו והמשוררים אנדרה ברטון ופול אלואר. החוג יצר את המניפסט הסוריאליסטי בפריז, שהמאפיין העיקרי שלו התבטא בכתיבה וברישום אוטומטיים. בטכניקת הציור האוטומטי, היה הצייר מטשטש את ההכרה שלו ובכך נותן דרור לאיד שלו, על פי תאוריית פרויד. הטשטוש נעשה על ידי אלכוהול או סמים. האמן אמור "לתקוף" את בד הציור ללא כל מחשבה או תכנון מוקדמים, הישר מתוך תת-המודע או מתוך עולם החלום. לאחר זמן מה, באופן הכרתי, האמן חוזר ליצירה ובאופן אסוציאטיבי מחזק את האלמנטים הרצויים. מדיה וקבצים בנושא אנדרה מסון בוויקישיתוף אנדרה מסון, באתר אנציקלופדיה בריטניקה (באנגלית) אנדרה מסון, במסד הנתונים הקולנועיים IMDb (באנגלית) אנדרה מסון, באתר Discogs (באנגלית) ערך זה הוא קצרמר בנושא ציירים ובנושא צרפתים. אתם מוזמנים לתרום לוויקיפדיה ולהרחיב אותו.
דניל קרוגובוי

דניל ולדיסלבוביץ' קרוגובוי (ברוסית: Дани́л Владисла́вович Кругово́й; נולד ב-28 במאי 1998, בגטצ'ינה) הוא כדורגלן רוסי, שמשחק כקשר בקבוצת צסק"א מוסקבה. הוא ערך את הופעת הבכורה שלו בקבוצת הבוגרים בליגה הלאומית במדי זניט-2 ב-9 בנובמבר 2016 במשחק נגד טיומן. ב-18 ביוני 2018 הוא חתם על חוזה ל-4 שנים עם אופה. ב-21 באוגוסט 2019, הוא חתם על חוזה ל-5 שנים בזניט סנט פטרבורג והושאל בחזרה לאופה לעונת 2019/20. בתום העונה חזר לסנקט פטרבורג וערך את הופעת הבכורה בקבוצה הבוגרת של זניט במחזור הראשון נגד רוטור וולגוגרד באוגוסט 2020 במסגרת עונת 2020/2021. את הופעת הבכורה בליגת האלופות ערך במשחק הביתי נגד קלאב ברוז' ב-20 באוקטובר 2020, במסגרת המחזור הראשון של שלב הבתים, שבו קבוצתו הפסידה 2:1. ב-2024 עבר לצסק"א מוסקבה לחוזה עד 2028. הוא זומן לנבחרת לנבחרת רוסיה עד גיל 17 לאליפות אירופה עד גיל 17 והופיע בארבעה משחקים במדי הנבחרת בגביע העולם עד גיל 17 בשנת 2015. מדיה וקבצים בנושא דניל קרוגובוי בוויקישיתוף דניל קרוגובוי, באתר Transfermarkt דניל קרוגובוי, באתר Soccerway דניל קרוגובוי, באתר WorldFootball.net דניל קרוגובוי, באתר FootballDatabase.eu "Game Report by FNL". Russian Football National League. 9 בנובמבר 2016. {{cite web}}: (עזרה) "ФК «Уфа» подписал контракт с Данилом Круговым!" (ברוסית). FC Ufa. 18 ביוני 2018. אורכב מ-המקור ב-24 ביולי 2018. נבדק ב-19 ביוני 2018. {{cite web}}: (עזרה) "Данил Круговой заключил контракт с «Зенитом»" [Danil Krugovoy signed a contract with Zenit] (ברוסית). FC Zenit Saint Petersburg. 21 באוגוסט 2019. {{cite web}}: (עזרה)
פליוהירקיים

פליוהירקיים (שם מדעי: Pliohyracidae) היא משפחה של יונקים נכחדים בני סדרת השפנאים, שחיו החל מתחילת האאוקן עד הפליוקן באפריקה ובדרום אירואסיה, בחצי האי ערב, בדרום אסיה ואף בדרום אירופה. הגדול שבמיני משפחה זו הוא הטיטאנוהירקס שהגיע עד למשקל 1.3 טון ומינים נוספים הגיעו לגודל רב כמותו, כשחלקם התאפיינו בדו-צורתיות זוויגית. בצורתם רבים מהם דמו להיפופוטמים או למכרסמים גדולים ופחות למיני השפניים החיים, אך הם היו בעלי רגליים ארוכות יותר. הם שגשגו במשך הפלאוגן ולאחר מכן רבים מהם נכחדו וקטנו בממדים. מבנה הלסתות הרחבות שלהם הותאם לתזונה מצמחייה קשיחה ועשבונית. תת-משפחה Geniohyinae סוג Seggeurius סוג Geniohyus תת-משפחה Saghatheriinae - לעיתים נחשבת למשפחה עצמאית סוג Microhyrax סוג Meroehyrax סוג Selenohyrax סוג Bunohyrax סוג Pachyhyrax סוג מגלוהירקס (Megalohyrax) סוג Saghatherium סוג Thyrohyrax תת-משפחה Titanohyracinae סוג Antilohyrax סוג טיטאנוהירקס (Titanohyrax) תת-משפחה Pliohyracinae סוג Sogdohyrax סוג קוובביהירקס (Kvabebihyrax) סוג Prohyrax סוג Parapliohyrax סוג Pliohyrax סוג Postschizotherium מדיה וקבצים בנושא פליוהירקיים בוויקישיתוף פליוהירקיים, באתר האנציקלופדיה של החיים (באנגלית) פליוהירקיים, באתר GBIF (באנגלית)
יבגני סטיצ'קין

יבגני סטיצ'קין (ברוסית: Евгений Стычкин;‏ נולד ב-10 ביוני 1974) שחקן תיאטרון וקולנוע, מנחה טלוויזיה ומדבב רוסי. יבגני סטיצ'קין נולד במוסקבה למשפחת רקדנית בלט של תיאטרון בולשוי. הוא למד במכון לקולנוע על שם גרסימוב. לאחר סיום הלימודים החל לשחק בתיאטראות של העיר. מאז הוא הופיע על במת תיאטראות שונות של מוסקבה. במקביל למשחק בתיאטרון, יבגני סטיצ'קין מצטלם בסרטי קולנוע וסדרות טלוויזיה (המתאבדים, טרוצקי, אליבי, לפריז, צ'רנוביל: אזור ההרחקה, טבעת הזהב, מחוץ לעצמך ועוד). הוא גם הנחה תוכניות בערוצים רוסיה-1, NTV והערוץ הראשון ברוסיה ובערוצים אוקראיני. ביים את הסדרה "קונטקט" מדיה וקבצים בנושא יבגני סטיצ'קין בוויקישיתוף יבגני סטיצ'קין, ברשת החברתית פייסבוק יבגני סטיצ'קין, ברשת החברתית אינסטגרם יבגני סטיצ'קין, במסד הנתונים הקולנועיים IMDb (באנגלית) יבגני סטיצ'קין, במסד הנתונים הקולנועיים KinoPoisk (ברוסית) יבגני סטיצ'קין, באתר MusicBrainz (באנגלית) ערך זה הוא קצרמר בנושא שחקנים ובנושא רוסים. אתם מוזמנים לתרום לוויקיפדיה ולהרחיב אותו.
אליפות אפריקה בכדורגל נשים 2018

אליפות אפריקה בכדורגל נשים 2018, היא אליפות אפריקה בכדורגל נשים ה-13 שארגנה קונפדרציית הכדורגל של אפריקה. הטורניר נערך בגאנה מ-17 בנובמבר עד 1 בדצמבר 2018. נבחרת גאנה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו באפריל 2018. במשחק הגמר נפגשו ניגריה (בפעם ה-11 בתולדותיה) ודרום אפריקה - בהופעה חמישית בגמר. בסיום המשחק, שנערך באצטדיון הספורט באקרה, ניצחה ניגריה 3–4 בדו-קרב בעיטות עונשין מ-11 מטרים, וזכתה בתואר בפעם האחד-עשר בתולדותיה. מדיה וקבצים בנושא אליפות אפריקה בכדורגל נשים 2018 בוויקישיתוף
פרדי לואיס

פרדריק "פרדי" לואיס (באנגלית: Frederick "Freddie" Lewis; נולד ב-1 ביולי 1943) הוא כדורסלן עבר אמריקאי, אשר שיחק בליגות ה-NBA וה-ABA בין השנים 1966–1977. במהלך 9 עונותיו ב-ABA זכה ב-3 אליפויות כשחקן אינדיאנה פייסרס, נבחר 4 פעמים להשתתף במשחק האולסטאר, ורשם ממוצעים כוללים של 17.0 נקודות, 4.2 אסיסטים ו-3.9 ריבאונדים למשחק. בשנת 1997 נבחר לאחד מ-30 חברי קבוצת כל הזמנים של ה-ABA, אשר פורסמה לרגל חגיגות 30 שנה להקמת הליגה. לואיס ניצב במקום השישי בתולדות ה-ABA בסך נקודות (11,660), ובמקום הרביעי בסך אסיסטים (2,883). אחד משישה שחקנים אשר השתתפו בכל 9 העונות של ליגת ה-ABA. לואיס נולד בעיר הנטינגטון שבווירג'יניה המערבית, וגדל במקיספורט אשר בפנסילבניה. בשנת 1962 החל ללמוד במכללת מזרח אריזונה הצנועה, ושנתיים לאחר מכן עבר לאוניברסיטת המדינה של אריזונה. בשתי עונותיו בקבוצת הכדורסל של "אריזונה סטייט" קלע 13.8 ו-22.7 נקודות בממוצע למשחק, בהתאמה. בדראפט ה-NBA‏ 1966 נבחר לואיס בבחירה ה-88 (סיבוב עשירי), על ידי סינסינטי רויאלס. בעונתו היחידה בסינסינטי קלע 4.7 נקודות בממוצע למשחק, כמחליפו מהספסל של אוסקר רוברטסון. בדראפט ההרחבה של שנת 1967 נבחר על ידי סן דייגו רוקטס, אך משלא זכה לחוזה בקבוצה הצטרף לאינדיאנה פייסרס מליגת ה-ABA. לאורך תקופתו באינדיאנה היה אחד משחקניה המובילים, לצידם של מל דניאלס, רוג'ר בראון, ג'ורג' מקגיניס ובוב נטוליקי. כבר בעונתו הראשונה הצטיין עם 20.6 נקודות בממוצע למשחק, ונבחר להשתתף במשחק האולסטאר. בעונת 1969/1970 השתתף בשנית במשחק האולסטאר, וזכה עם הפייסרס באליפות ה-ABA הראשונה של המועדון, לאחר שגברו על לוס אנג'לס סטארס בסדרת הגמר. בשנת 1972 נבחר פעם נוספת למשחק האולסטאר, והוביל את אינדיאנה לזכייה השנייה באליפות ה-ABA, לאחר שגברה על ניו יורק נטס בסדרת הגמר. לאורך סדרת הגמר היה לואיס הקלעי המוביל של קבוצתו, עם ממוצע של 22.8 נקודות למשחק, ובסיומה זכה בתואר ה-MVP של הפלייאוף. בעונת 1972/1973 גברו הפייסרס בסדרת הגמר על קנטקי קולונלס, ובכך זכו באליפות שנייה ברציפות ושלישית בסך הכול. בקיץ 1974 עבר לשחק בקבוצת ממפיס סאונדס, וכבר לאחר 6 משחקים הועבר בטרייד לספיריטס אוף סנט לואיס. עד לסיום עונת 1974/1975 קלע שיא קריירה של 22.6 נקודות בממוצע למשחק, לצד מרווין בארנס ומוריס לוקאס. במשחק האולסטאר של אותה עונה, בו השתתף בפעם הרביעית בקריירה, זכה בתואר ה-MVP לאחר שקלע 26 נקודות ומסר 10 אסיסטים. באוגוסט 1976, לאחר כשנה וחצי בסנט לואיס, חזר לשחק באינדיאנה פייסרס, אשר עברה באותה עונה לשחק ב-NBA. עד לסיום עונת 1976/1977 קלע 7.0 נקודות למשחק, בטרם פרש ממשחק. מדיה וקבצים בנושא פרדי לואיס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות הקריירה של לואיס ב-NBA וב-ABA, באתר basketball-reference.com הקלעים המובילים בתולדות ה-NBA וה-ABA, באתר basketball-reference.com מוסרי האסיסטים המובילים בתולדות ה-NBA וה-ABA, באתר basketball-reference.com סטטיסטיקות המכללות של לואיס, באתר sports-reference.com רשימת הנבחרים בדראפט 1966, באתר basketball-reference.com רשימת נבחרי דראפט ההרחבה 1967, באתר basketball-reference.com נתוני סדרת הגמר בין הפייסרס לנטס, באתר basketball-reference.com סטטיסטיקות משחק אולסטאר ה-ABA לשנת 1975, באתר basketball-reference.com
אליפות העולם באופני כביש – גברים עד גיל 23

מקצה הגברים עד גיל 23 באליפות העולם באופני כביש הוא אחד מהמקצים באליפות. במקצה רשאים להשתתף רק רוכבים שגילם פחות מ-23 והוא מאורגן כמו שאר המקצים, על ידי ה-UCI. המקצה התחיל בשנת 1996, אז ניצח בו ג'וליאנו פיגראס(אנ'). בשנה הזו כל שלושת הראשונים היו איטלקים, שחוץ מפיגראס, רוברטו סגמבלורי ולוקה סירוני האיטלקים גם סיימו על הפודיום. גם ב-1998, כל שלושת הראשונים היו איטלקים. פרק זה טעון עדכון. אנא תרמו לוויקיפדיה ועזרו לעדכן אותו. הסיבה היא להכניס תוצאות 2024 ולתקן שגיאות בטבלה. שניהם סיימו בזווית שלא אפשרה להם לקבוע מי חצה קודם, לכן שניהם זכו במדליית הארד במקור נילס אקוך ההולנדי ניצח, אך הוא נפסל מהתחרות לאחר שהתברר מאוחר יותר שעשה דראפטינג מעבר לזמן המותר
דייהו טקומה

דייהו טקומה (באנגלית: Daewoo Tacuma) הוא מיניוואן קומפקטי מתוצרת דייהו מוטורס (אנ') חברת בת של ג'נרל מוטורס, אשר יוצר בדרום קוריאה בין השנים 2000–2008, אוזבקיסטן (2008-2009), וייטנאם (2008-2011), פולין (2000-2001) ורומניה (2002–2008) 5 נוסעים 5 דלתות מנוע קדמי סוג הנעה: הנעה קדמית סוגי מנוע: מנועי בנזין, מנוע גז פחמימני מעובה (LPG) נפח תא מטען אחורי: 325 / 1,320 ליטר בפולין יוצר הדגם על ידי "Fabryka Samochodów Osobowych" (אנ') ברומניה יוצר הדגם על ידי "Automobile Craiova" (אנ') באוזבקיסטן יוצר הדגם על ידי "GM Uzbekistan" (אנ') בווייטנאם יוצר הדגם על ידי "GM Vietnam" (אנ') תאוצה בין 0-100 קמ"ש היא 12.2 שניות (מנוע בנזין 1,598 סמ"ק המפיק 104 כ"ס) תאוצה בין 0-100 קמ"ש היא 12.0 שניות (מנוע בנזין 1,761 סמ"ק המפיק 98 כ"ס) תאוצה בין 0-100 קמ"ש היא 10.5 שניות (מנוע בנזין 1,998 סמ"ק המפיק 121 כ"ס) "SE" "SX" "CDX" דייהו טקומה דייהו טקומה דייהו טקומה דייהו טקומה דייהו טקומה דייהו טקומה דייהו מדיה וקבצים בנושא דייהו טקומה בוויקישיתוף דייהו טקומה, סרטון באתר יוטיוב דייהו באוזבקיסטן uzdaily.uz/en/post/1821 דייהו טקומה ברומניה web.archive.org/web/20120328093740 דייהו טקומה autoevolution.com/cars/daewoo-tacumarezzo-2000 "דייהו טקומה" שנת 2002 - מפרט carfolio.com/specifications/models
גראושפיץ

גראושפיץ הוא הר ברכס Rätikon (אנ') בהרי האלפים, הממוקם בגבול בין ליכטנשטיין לשווייץ. ההר מתנשא לגובה של כ-2,599 מטר מעל פני הים, והוא ההר הגבוה ביותר בליכטנשטיין. ההר ממוקם בדרום המדינה, כשבעה קילומטרים מנהר הריין המנקז את שטחו של ההר. ניתן לטפס על ההר בכל עונות השנה, אך העונה המועדפת היא הקיץ, מפני שאין שלגים בתקופה זאת. אין מסלול טיפוס רשמי מסומן במפות. הטיפוס אפשרי הן מהצד הצפוני דרך הכפר שטג (Steg) (אנ'), והן מהצד הדרומי עם רכבל ממאלאנס (Malans) (אנ'). מדיה וקבצים בנושא גראושפיץ בוויקישיתוף דרכי העפלה להר (באנגלית) Hinter Grauspitz (Schwarzhorn) : Climbing, Hiking & Mountaineering : SummitPost, www.summitpost.org Liechtenstein - Vorder Grauspitz, www.virtualmountains.co.uk
קורנליו פורומבויו

קורנליו פורומבויו (ברומנית: Corneliu Porumboiu; נולד ב-14 בספטמבר 1975 בווסלי, רומניה) הוא במאי קולנוע ותסריטאי רומני. קורנליו פורומבויו נולד בווסלי למשפחת שופט כדורגל. בשנים 1994–1999 הוא למד ניהול ובשנת 1999 החל ללמוד בימוי קולנוע באוניברסיטה לתיאטרון וקולנוע בבוקרשט. מייד עם סיום הלימודים הוא ביים סרט קצר שזכה בפרס בפסטיבל הקולנוע בקאן. בשנת 2004 הוא עבד על סרט באורך מלא The Dream of Liviu והקים חברת הפקות 42 KM FILM. בשנת 2005 הוא כתב תסריט וביים סרט 12:08 East of Bucharest שזכה בפרס מצלמת הזהב וכ-20 פרסים נוספים. בשנת 2009 קורנליו פורומבויו סיים את סרטו Police, adjective שכה בפרס השופטים בפסטיבל הקולנוע בקאן. בשנת 2013 הוא סיים את סרטו When evening falls on Bucharest or Metabolism שהוצג בפסטיבל לוקרנו. בשנת 2015 ביים סרט "האוצר". בשנת 2019 קורנליו פורומבויו סיים את סרטו השורקים. שהוצג בקאן. נוסף על כך, קורנליו פורומבויו צילם מספר סרטים תיעודיים. מדיה וקבצים בנושא קורנליו פורומבויו בוויקישיתוף קורנליו פורומבויו, במסד הנתונים הקולנועיים IMDb (באנגלית) קורנליו פורומבויו, באתר AllMovie (באנגלית) קורנליו פורומבויו, במסד הנתונים הקולנועיים KinoPoisk (ברוסית)
קלארק קלוג

קלארק קליפטון קלוג הבן (באנגלית: .Clark Clifton Kellogg, Jr; נולד ב-2 ביולי 1961) הוא כדורסלן עבר אמריקאי, אשר שיחק בקבוצת אינדיאנה פייסרס מליגת ה-NBA בין השנים 1982–1986. לאחר 3 עונות מוצלחות ב-NBA סבל קלוג מפציעה בברכו, אשר אילצה אותו לפרוש ממשחק בגיל 25 בלבד. ממוצעיו הכוללים ב-NBA הם 18.9 נקודות, 9.5 ריבאונדים, 2.9 אסיסטים ו-1.5 חטיפות למשחק. קלוג נולד וגדל בקליבלנד שבאוהיו. בשנת 1979 הוביל את קבוצת הכדורסל של תיכון סנט ג'וזף, בו למד, לגמר אליפות התיכונים של אוהיו. במשחק הגמר הפסידה קבוצתו מול "תיכון איסט" מקולומבוס בתוצאה 65–79, על אף משחק שיא של קלוג אשר קלע 51 נקודות ואסף 24 ריבאונדים. בסיום אותה עונה השתתף במשחק מקדונלד'ס אול-אמריקן, לצד חברי היכל התהילה של הכדורסל לעתיד דומיניק וילקינס, אייזיאה תומאס, ג'יימס וורת'י ורלף סמפסון. בין השנים 1979–1982 למד באוניברסיטת המדינה של אוהיו ("אוהיו סטייט"). בקבוצת הכדורסל של האוניברסיטה שיתף פעולה עם שחקני ה-NBA לעתיד הרב ויליאמס וטוני קמפבל, וב-3 עונותיו במדיה רשם ממוצעים של 14.9 נקודות ו-10.1 ריבאונדים למשחק. בדראפט ה-NBA‏ 1982 נבחר קלוג בבחירה השמינית, על ידי אינדיאנה פייסרס. כבר בעונת הרוקי שלו היה השחקן המוביל של קבוצתו, כאשר העמיד ממוצעים של 20.1 נקודות ו-10.6 ריבאונדים למשחק; בכך היה אחד מארבעה שחקנים בלבד ב-NBA אשר קלעו לפחות 20 נקודות והורידו לפחות 10 ריבאונדים למשחק באותה עונה (האחרים הם לארי בירד, מוזס מלון וטרי קאמינגס). בשתי העונות הבאות המשיך להציג יכולת טובה, עם ממוצעים של 18.8 נקודות ו-9.3 ריבאונדים למשחק, אך הפייסרס סיימו את שתי העונות עם המאזן הגרוע ביותר בליגה (26–56 ו-22–60, בהתאמה). בנובמבר 1985 נפצע קלוג בברכו השמאלית, ונאלץ לעבור ניתוח ארתרוסקופיה אשר הגביל אותו ל-19 משחקים בלבד בעונת 1985/1986. לאחר 4 משחקים בעונה העוקבת חש בכאבים ועבר ניתוח ארתרוסקופיה נוסף באותה הברך, ומאז לא חזר לשחק כדורסל. בין השנים 1993–2008 שימש כפרשן של משחקי ליגת המכללות עבור רשת CBS. בשנת 2008 מונה לפרשן הראשי של הרשת, והמשיך להחזיק בתפקיד זה עד שנת 2014. מדיה וקבצים בנושא קלארק קלוג בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA קלוג מודיע על פרישה ממשחק, באתר upi.com,‏ 12 באוגוסט 1987 הענק העדין ממשיך לגדול, באתר thelantern.com,‏ 27 בספטמבר 2010 סטטיסטיקות הקריירה של קלוג ב-NBA, באתר basketball-reference.com משחק 51 הנקודות של קלוג בן 40, באתר news-herald.com,‏ 26 במרץ 2019 רשימת משתתפי משחק מקדונלד'ס אול-אמריקן לפי שנה, באתר basketball-reference.com סטטיסטיקות המכללות של קלוג, באתר sports-reference.com רשימת הנבחרים בדראפט 1982, באתר basketball-reference.com קלוג מחליף את פאקר כפרשן הראשי של CBS, באתר דיילי ניוז, 15 ביולי 2008
Kerosene

Kerosene (באנגלית: קרוסין) הוא אלבום הבכורה של הזמרת-יוצרת האמריקאית מירנדה למברט. האלבום יצא לאור ב-15 במרץ 2005, על ידי חברת התקליטים אפיק נאשוויל. מתוך האלבום יצאו ארבעת הסינגלים: "Me and Charlie Talking", "Bring Me Down", "Kerosene" ו-"New Strings". האלבום הגיע למקום הראשון במצעד אלבומי הקאנטרי. האלבום הופק על ידי פרנק לידל ומייק ורוקה ושיריו נכתבו על ידי מירנדה למברט ביחד עם סטיב ארל, ריק למברט, טרוויס האוורד, הת'ר ליטל וסקוטי ריי. סטיבן תומאס ארלוויין מ-Allmusic סקר את האלבום בחיוב, תוך שהעניק לו ארבעה כוכבי זהב מתוך חמישה בסך הכול. ב-28 בינואר 2012, העניק איגוד תעשיית ההקלטות האמריקאי את תואר הפלטינה לאלבום על מכירות של למעלה מ-1,121,528 עותקים במדינה. מידע על האלבום Kerosene באתר MusicBrainz מידע על האלבום Kerosene באתר AllMusic האלבום Kerosene באתר ספוטיפיי Miranda Lambert - Kerosene, Discogs (באנגלית) Miranda Lambert - Me And Charlie Talking, Discogs (באנגלית) Miranda Lambert Chart History, Billboard Miranda Lambert - Kerosene, Discogs (באנגלית) Miranda Lambert - New Strings, Discogs (באנגלית) Miranda Lambert | Awards, AllMusic (באנגלית) Kerosene - Miranda Lambert | Credits, AllMusic (באנגלית) Kerosene - Miranda Lambert | Songs, Reviews, Credits, AllMusic (באנגלית) RIAA - Gold & Platinum Searchable Database - September 24, 2015, web.archive.org, ‏2015-09-24 Gold & Platinum, RIAA (באנגלית)
Arms Around You

Arms Around You (בתרגום חופשי לעברית: זרועות סביבך) הוא סינגל שהוקלט על ידי הזמר האמריקאי XXXTentacion והראפר ליל פאמפ יחד עם הזמר הקולומביאני מאלומה והראפר סוואה לי. הסינגל יצא לאור ב-25 באוקטובר 2018, דרך חברת התקליטים האחים וורנר. השיר במקור נכתב והוקלט בשנת 2017 יחד עם ריו סנטנה, אשר הופיע באלבום של הזמר המנוח XXXTentacion, אך אחרי שהוא נהרג, חברת התקליטים לקחו עוד זמרים כדי לבצע את השיר. ליל פאמפ יצר קשר עם אמא של XXXTentacion אחרי מותו כדי לשאול האם הוא יכול להכין שיר כדי לכבד את מורשתו, מה שהביא לשיתוף הפעולה ביניהם. סרטון השיר "Arms Around You" באתר יוטיוב